TERVENEMINE KUULUB SULLE
Halleluuja!
Mis on su nimi? - Bunker.
Mis sul oli viga? - Ma ei saanud käia.
Kui kaua? - Kaks kuud.
Jeesus on teinud sind terveks.
Kiitus Isandale!
Jumal õnnistagu sind!
Nii hea on olla jälle teiega.
Rõõmustan väga nende õppetundide pärast.
Usun, et Jumal annab teile võtmed, et saaksite võidu igal elualal,
kui te olete selgeks õppinud need põhiprintsiibid.
Täna õpime, kuidas tervenemist vastu võtta ja terveks jääda.
Teame nüüd, et Jeesus tervendab ja et Ta tahab meid tervendada.
Paljud on tervenenud palveosaduses,
olles uskunud ja tervenenud, kuid on selle miskipärast kaotanud.
Sa ei tea, miks see juhtus ja kuidas seda tagasi saada.
Võib-olla sa ei tea, kuidas uskuda, et tervenemist kätte saada.
Tead, et Jeesus suri su eest ja oled Tema vermete tõttu terve,
kuid sa pole aga siiski näinud, et oleksid füüsiliselt tervenenud
ning saaksid kindlalt öelda, et oled seda oma elus näinud.
Teame, et Jeesus on surnud ja meie oleme terveks saanud.
Ta ütles, et Teda haavati meie üleastumiste pärast Jesaja 53:5.
"Teda löödi meie süütegude tõttu.
Karistus oli tema peal, et meil oleks rahu,
ja Tema vermete läbi on meile tervis tulnud."
Laul 103:2-3: "Kiida, mu hing, Isandat ära unusta ainsatki Tema heategu!
Tema annab andeks kõik su ülekohtu, tema parandab kõik su tõved."
Teame, et Jumal tahab, et oleksime terved.
Armastan kirjakohta 3. Johannese 2:
"Armas, soovin sulle, et sul läheks igati hästi
ja sa oleksid terve nõnda nagu läheb hästi su hingel."
Kui tahame terveks saada, siis esmalt peame seda paluma.
Piiblis öeldakse: "Paluge, siis antakse teile."
Palumiseks peame teadma, et Jumal tahab, et oleksime terved.
Meil peab olema tõotus, mille peal saame seista.
Ütleme, et lähed kohtusse, panka
või mõnesse teise ametiasutusse, et ajada ametlikke toiminguid.
Näiteks lähed valitsusse, siis kehtib seal teatud kindel kord.
Seal on ankeedid, mida sa pead täitma.
Isegi, kui sa palud abi, kui sa palud toetust,
tuleb sul eelnevalt läbida teatud punktid,
et see taotlus võetaks vastu ning saaksid nõutud osa.
Nii on ka Jumala Sõnaga.
Me ei saa lihtsalt öelda: "Tee mind terveks, selg valutab."
"Jumal, palun, tervenda mu tütar." või "Palun tervenda mu sõber vähist."
Peame esitama tõestuse, et teame, mida ütleb leping.
Me peame teadma tõotust ning seisma oma õiguste eest.
Kui sa oled kohtus, siis peavad sul olema asitõendid.
Pead teadma seaduse paragrahve, mis annavad sulle õiguse.
Seadus tõestab su õigusi.
Nii tõestab ka Jumala Sõna sinu õigusi Kuningriigis.
Kui Jeesus oli kõrbes, siis oli Ta kiusatud 40 päeva.
Vaenlane tuli Ta juurde viisil nagu ta tuleb meiegi juurde.
Jeesus oli kiusatud kolmes asjas: silmahimus, lihahimus, elukõrkuses.
Isegi kui Jeesus teadis, et Ta on Jumala Poeg
ja et kogu maailm kuulub Talle ning Talle kuulub tervis,
siis kiusatuses olles vastas Ta vaenlasele Sõnaga.
Ta ei öelnud: "Kurat, lahku! Ma olen Jumala Poeg.
Kurat lahku, sest minu käes on meelevald.
Võin sind põrgusse saata. Kellega sa üldse räägid?"
Ta ei öelnud: "Ma olen Jumal. Kurat, kao minema!"
Jeesus tsiteeris Isa sõnu.
Ta tsiteeris Sõna - seaduslikku dokumenti.
Sõna oli seaduslik tõestus ning selles on vägi.
Selles oli Kuningriigi meelevald ning Ta ei olnud üksi.
Ta tuli Isa nimel, Kuningriigi nimel, koos inglitega
ning Taevas ja kuninglik seadus seisid Tema selja taga.
Jumala Sõna oli ametlik dokument, kust Jeesus tsiteeris sõnu.
See oli nagu kohtus seaduse paragrahvide ettelugemine.
See Sõna andis kuradile kui surmava löögi.
See sõna mõistis ta surma ning tuletas meelde kaotust.
See Sõna viis täide kohtuotsuse.
Kuradil polnud seaduslikku õigust, kuna ta oli Taevast pagendatud.
Jumala enda Sõna oli tema vastu.
Jeesus ütles: "Kirjutatud on: Inimene ei ela üksnes leivast
vaid igast sõnast, mis lähtub Jumala suust."
Esiteks leia kirjakoht, mis käib su olukorra kohta.
Näiteks, kui sul on hambapõletik ja sa usud,
et Jumal tervendab sind paisest või mädasest põletikust,
siis ava Piibli sõnaraamat ja loe läbi salmid hammastest.
Küsi: "Püha Vaim, milline salm on minu jaoks?"
Igas salmis on Jumala vägi.
See on kui seeme tervenemiseks,
millel on potentsiaal sind vabastada, sest selles on imesid tegev vägi.
Küsi Pühalt Vaimult, milline on salm, mida rääkida
ning kui saad kirjakoha, räägi saadud salm välja.
Teiseks sammuks, kui oled sõna saanud,
on mõtiskleda selle üle ikka ja jälle.
Mediteerida tähendab mõtiskleda millegi üle korduvalt.
Meiegi peame mõtisklema Jumala Sõna üle.
Jumal ütles 5. Mooseses,
et Ta tahab, et Tema rahvas kirjutaks Ta sõnad oma südamesse.
Laul 119 ütleb, et me peaksime
peitma Ta Sõna oma südametes, et me ei teeks pattu Tema vastu.
Kui Jumala Sõna on su südames, siis on see heas pinnases.
Heast pinnas on ääretult oluline,
kuid sellest ei piisa, et Jumala sõna on heas pinnases.
Põllumees ei saa saaki,
kuna ta külvas seemne mulda vaid ta peab ka seda kastma.
Jumala Sõna seeme on nüüd su südame pinnases.
Nüüd pead selle üle mõtlema ja mediteerima,
et Jumala sõna läheks sügavale su südamesse
ja Jumala tõde imbuks mõistusesse, tahtesse ja tunnetesse.
Selleks sa pead seemet kastma.
Kuidas sa seda teed?
Loe pidevalt Jumala Sõna.
Ta Sõna on nagu vesi.
Piibel ütleb, et Ta peseb meid oma Sõnaga.
Mõtiskle pidevalt nende sõnade üle ning loe pidevalt neid sõnu.
Sellega kastadki pinnast.
Viibi osaduses Jumalaga ning ütle:
"Isa, tänan Sind nende sõnade eest!
Tänan, et Su Sõna on tõde!
Su vermete tõttu olen ma terveks saanud.
Ütlesid oma Sõnas,
et mu hambad on valged nagu pestud lambad.
Neil kõigil on kaksikud ja ühtki neist pole puudu."
Nii öeldakse hammaste kohta Saalomoni Ülemlaulus.
Jumal on tõotanud, et sa ei pea kaotama ühtki hammast.
Jumal saab anda sulle uue hamba ja seda on juhtunud paljudes maades.
Jumal on andnud inimestele uued hambad.
Miks?
Nad on uskunud kogu südamest Jeesusesse,
et Tema on nende ainus vastus.
Jumal tasustab uskujaid.
Seega on neil kindel usk, et Jumal annab neile uued hambad.
Olin koosolekul, kuhu tuli naine, kes uskus, et saab terveks.
Ta oli mõtisklenud Sõna üle, aga ei teadnud, millal see juhtub.
Ta kuulis minu tulekust
ja see ime juhtus aastaid tagasi Prantsusmaal.
Ma ei unusta kunagi, kui haiged olid selle naise hambad.
"Vaata!" ütles ta, liigutades hambaid edasi-tagasi.
Võisin näha hammaste olukorda ja tundus, et hambad kukuvad välja.
Mõtlesin, et naisele on vaja umbes neljakümmet uut hammast.
Mul polnud tema olukorra jaoks just palju usku, kuid temal oli usku.
Piibel ütleb, et Jumalale on meelepärane meie usk.
Ilma usuta on võimatu Jumalale meelepärane olla.
See naine uskus ja teadis, et Jumal oli tõotanud ta tervendada.
Ma panin käed ta peale ja ütlesin:
"Jeesuse Kristuse Naatsaretlase nimel,
kelle nimi on üle kõigi teiste, räägin sulle uusi hambaid.
Räägin seda, mida pole.
Käsin tulla esile hammastel.
Käsin sellel viirusel olla neetud, Jeesuse nimel!
See infektsioon olgu juurteni neetud.
Isa, tänan Sind tervenemise eest, Jeesuse nimel!"
Naine vajus Püha Vaimu väes põrandale.
Püha Vaim viibis ta peal kogu koosoleku vältel.
See juhtus koosoleku alguses ning nii jätkus 2-3 tundi.
Me unustasime ta ära, sest ta viidi saali tagaotsa.
Koosoleku lõpus palusime inimestel rääkida oma lugusid tervenemisest.
See naine lamas ikka põrandal.
Äkki ta hüppas püsti ja jooksis auditooriumi ette.
Ta ütles: "Vaadake! Vaadake!"
Ta hakkas tugevasti vastu hambaid taguma.
Jumal oli andnud talle terve suutäie uusi hambaid.
Jumal oli üleloomulikult loonud ta suhu uued hambad.
See on hämmastav ime.
Jumalale pole võimatu ükski asi.
See naine oli seisnud Jumala Sõnal enne koosolekule tulekut.
Tema usk oli süüdatud Jumala sõnadest ta südames.
See oli tõotus, et Jumal annab talle uued hambad.
Ta oli mõtisklenud selle üle ja kastnud sõnu usuga.
Ta oli tänanud Isandat tervenemise eest.
Ta oli mõtisklenud piiblisalmide üle.
Ta tuli koosolekule usus hammaste tervenemisse.
Vaata, mida Isand tegi.
See on nii vägev.
Esiteks peame paluma Jumala käest.
Teiseks peame otsima Ta palet.
Piiblis öeldakse, et tuleksime Tema ette ülistuslauluga,
samuti et me tuleksime Ta väravaist rõõmuhõiskega sisse
ja tänaksime Teda selle eest, kes Ta on.
Me ei tohi vaadata probleemi vaid peame Teda kõrgeks tõstma.
Tema muudab suure mäe väikeseks mutimullahunnikuks.
See langeb su jalgade all.
Kui sa vaatad suure Jumala peale,
näed olukorda läbi taevaste silmade ning see pole enam nii suur kui enne.
Sel ajal, kui seisad Sõna peal, annab Jumal sulle usku ja tuge.
Esiteks palu, teiseks otsi Jeesuse palet.
Otsi Teda ülistuses, palves ning lõpuks pead koputama.
Kui keegi koputab sinu uksele, siis sa ju avad ukse.
Ma ei tea just paljusid,
kes ei lähe ukse peale, kui on teada, et keegi tuleb.
Meie taevane Isa avab alati ukse.
Ta ütles, et koputage ja teile avatakse uks.
Koputamine tähendab hakata eesmärgi suunas liikuma.
Selleks et külla minna pead välja minema
ja autosse istuma, et liikuda tema poole.
Liigud kindlalt, sest tead, et jõuad sõbra juurde.
Tead, et te kohtute.
Teed midagi, et kohale jõuda.
Koputamine tähendabki,
et tuled taevaväravate juurde, Jumala ligiolusse ja öelda:
"Jumal, olen siin ja valmis, et võtta Sinult vastu."
Koputamine annab sulle ootuse,
aktiveerib su usu ja valmistab sind ette imeks.
Sellepärast mulle meeldib koputamine.
Nüüd räägin teile ajast, kui ma olin taas haige
ja pidin koputama uksele, et saada terveks.
Aastaid tagasi elasin Londonis ja teenisin inimesi ääretult palju.
Mu jalale ilmusid vähisümptomid.
Ma olin kabuhirmus, sest tundsin valu kogu kehas.
Sõbrad ütlesid, et need on vähi sümptomid.
Kogesin valusööste oma ihus.
Nädala pärast ilmus pahkluule suur kasvaja.
See oli väga suur kasvaja, mis põhjustas tohutut valu.
Ma ei käi arstide juures.
Tervenemisteenistusse astudes ütlesin Jeesusele,
et kui Ta ei tervenda mind, siis lõpetan teenimise,
sest kui ma ei suuda seista Tema tõotustel ja see ei toimi,
siis miks peaksin sellest jutlustama.
Iga kord, kui jään haigeks, tervendab Isand mu üleloomulikult.
Seekord teadsin, mida teha.
Esiteks pidin paluma.
Avasin Jumala Sõna ning vaatasin jalga,
millel oli vähisümptomid, kuid teadsin, et sel pole õigust mu jalal olla.
Jeesuse vermete tõttu olin ma terve.
Hakkasin otsima kirjakohta ning leidsingi.
Üks sõna kasvajate kohta on: "Iga taim, mida Isa pole istutanud,
peab kuivama juurteni, peab olema välja juuritud."
Ütlesin mitu korda päevas: "Isa, tänan, et see on Sinu Sõna."
Teine kirjakoht on mu lemmik.
"Üle kõige soovin, et sa oleksid terve, nii nagu läheb hästi ka su hingel."
Kolmandaks: "Ta on mu tervendanud kõigist mu haigustest.
Lisasin ka neljanda kirjakoha: "Jeesus ajas vaimud välja sõnaga."
Rääkisin neid sõnu hommikul, päeval ja õhtul terve nädala jooksul.
Kuigi midagi ei juhtunud, siis oli mu usk tugev,
sest olin ennegi näinud imesid ja mind ei kõigutanud, mida nägin,
sest teadsin, et Jumal kohustub kinnitama oma Sõna.
Kui sina seisad piisavalt kaua, siis sõna võidab uskmatuse
sinu hinges, mõistuses, südames või alateadvuses.
Jumal kinnitab su sõnu, kui sa seisad usus.
Peale nädalat ei juhtunud midagi, mina aga jätkasin rääkimist.
"Isa, tänan, et su Sõna ütleb.."
"Jeesus, tänan, et Su Sõna ütleb.."
"Kurat, kirjutatud on.."
Nädala möödumisel ajas Püha Vaim mu ühel hommikul kell 4 üles.
Ma ei olnud üldse unine ja mõtlesin, miks Jumal mu äratas.
Panin tule põlema, tulin voodist välja,
hakkasin Piiblit lugema ja äkki kogesin midagi imelist.
Nägin avatud nägemust.
Minu maja laest tungisid läbi kaks eredat valgusvihku.
Need tulid läbi lae otse mu pea kohale.
Need peatusid mu voodi kohal ja olin nähtust täiesti vapustatud.
Pärast nägin vähieemaldusmasinat
ja suur kuppel vajus mu peale ning lamasin selle suure masina all.
See oli avatud nägemus,
et nägin selgelt üht masinat enda ümber.
Mõtlesin, et see on hämmastav.
Äkitselt hakkasid valgusvihud edasi-tagasi liikuma.
Need liikusid peast jalgadeni ja jalgadest peani.
See tegi veel ühe tiiru.
Kui need jõudsid jalgadeni, siis tundsin ihus elektrilööki.
Tundsin, et kuri vaim läks välja mu külje seest.
Valu oli läinud ja teadsin, et Jumal on mu tervendanud.
Masin ja valgusvihud kadusid.
Püha Vaim ütles: "Tõuse ja vaata!"
Tõusin ja vaatasin oma jalga.
Minu hämmastuseks oli kasvaja täielikult kadunud.
Jumal tervendas mu sümptomitest, mis oleks viinud surmava vähini!
Jumal on Tervendaja!
Ütlesin: "Ma ei teadnud, et Sul on vähieemaldusmasin."
Tema ütles, et iga asi maa peal on taevaste asjade vari.
Jumal annab inimestele ideid selliste masinate loomiseks.
Arstid on maa peal sellepärast,
et Ta armastab inimesi ja tahab neid tervendada.
Kui see ei juhtu üleloomulikult, siis aitavad arstid.
See on Jumala heldus ning Kristus Jeesuse tervendav vägi.
Jumal tervendab erineval moel.
Jumal näitas, et kui ma seisan Ta Sõna peal nii kaua,
kuni Taevas tuleb, siis näen Jumala au ja väge oma elus toimimas.
See taevane masin muutis mu elu igaveseks.
Ma küsisin igaks juhuks üle: "Vähieemaldusmasin Taevas?"
Isand vastas: "Mina valmistasin need.
Ütle mu rahvale, et mul on kõrvalmõjudeta masinad.
Mul on kiiritusseadmed,
mis ei riku su immuunsüsteemi, hävita su ihu ega anna mürkaineid,
põhjusta halba enesetunnet või tohutut agooniat."
Seesama juhtus Jeesuse elus.
Kui Jeesus teenis inimesi, siis tervendav vägi lähtus Temast.
Ta ütles Sõna ja inglid tõid tervenemise kohale.
Jalutu hakkas kõndima.
Halvatu kuulis Jeesuse sõnu ning ta võttis oma voodi ja kõndis.
Kui nad uskusid oma tervenemist, siis nägid nad ka Jumala au.
Mu armsad, ka teie võite näha Jumala au,
kui te palute, otsite, koputate ja usute.
Kui te olete teinud seda kõike, seiske kindlalt ja tänage Jumalat.
Jumal õnnistagu sind!
Tõlge: Ülle Berg